[{"text_idx": "#000003", "text": "Geure lan protokoloak etengabe ebaluatzearen ondorioz, orain dela hilabete batzuk, Fisioterapiako taldeak, Iban Arrienek koordinatuta, gure pazienteen ibilketaren patroia baloratzeko eta aztertzeko aplikatzen diren metodoak hobetu nahi izan zituen."}, {"text_idx": "#000004", "text": "Osasungintzaren esparruan, funtsezkoa da esku hartzeko prozesuak protokolarizatzea jarduteko irizpideak bateratzeko.Horri esker, uniformetasun handiagoa eskaini dezakegu, geure erabakien aldakortasuna murriztuz, erabakitzen dugun jarduera oro erreproduzitu eta ebaluatu ahal izateko. Zalantzarik gabe, kalitate asistentziala kudeatzeko oinarrizko zutabea da."}, {"text_idx": "#000005", "text": "Buesa Sobera doktorea Biokimikan lizentziatua eta Neurozientzietako doktorea da EHU/UPVtik, eta gogorarazpen aberasgarria eskaini zien gure profesionalei, pertsonen ibilketari lotuta komunitate zientifikoan errekonozimendu eta bermerik handiena lortu duten proba eta test estandarizatu desberdinen inguruan.Medikuntza eta Kirurgiako doktore Perez Samartinek, berriz, teknologia berriek analisi konputerizaturako eskaintzen dituzten aukerak erakutsi zizkigun:erreminta eta tresna berriak, ingeniaritza, informatika eta biometrikaren garapenaren emaitzak, gaur egun ibilketa lantzen duten laborategirik sofistikatuenek erabiltzen dituztenak. Bideo kameren bidez irudiak hartu, aztertu eta lortutako datuak software bidez kodetuz, analisirako marko zehatz-zehatza ematen dute eta, zalantzarik gabe, aukera anitz eskaintzen dituzte gure zereginean hobetzeko ditugun kezkei erantzuteko."}, {"text_idx": "#000006", "text": "\u201cGure interpretazioaren arabera, analisi kuantitatiboa eta kualitatiboa osatu egin daiteke \u2013orain arte hainbat test estandarizatu aplikatuz eta presio dinamikoko plataforma bat erabiliz egiten genuen\u2013, metodo berriak gehituz, analisiaren prozesuan sakontzeko eta kontrol ebolutibo aberastu eta bermatu ahal izatek\u201d dio tailerra garatu ondoren Roberto Romerok, Bilboko Aita Menni Neurorrehabilitazio Zentroko fisioterapeutak. \u201cIkasketa saioa oso aberasgarria eta emankorra izan zen, eta aukera eman digu esku hartzeko geure protokoloa berriro ebaluatzeko, ibilketaren analisiari dagokionez, baia aukera berriak ezagutzeko ere, gure zerbitzua hobeto egiteko etengabe lantzen dugun bilaketan\u201d, amaitzen du."}, {"text_idx": "#000007", "text": "Roberto Romerok duela urte batzuetatik EHU/UPVko Fisioterapia Graduko laguntzailea da, Perez Samartin eta Buesa Sobera doktoreekin batera, eta ikasleei tailer teoriko-praktikoak eskaintzen dizkie anatomia eta biomekanikaren inguruko hainbat gaitan.Hain zuzen ere, lankidetza esparru horretan sortu zen bi doktoreak gonbidatzeko ideia, gure taldeari tailer berezi bat emateko, ibilketaren inguruko teknologia berrien aplikazioari eta analisirako aukerei buruz. Gonbidapena onartu zuten, eta hemendik zinez eskertzen diegu."}, {"text_idx": "#000012", "text": "\u00a1Bienvenid@ a nuestra seccio\u0301n de actualidad!"}]